প্রশান্ত মহাসাগরীয় যুদ্ধ আরম্ভ হওয়ার কিছু পরেই জাপানি বাহিনী কর্তৃক নিউ গিনি দ্বীপপুঞ্জ দখলকৃত হয়। তৎকালীন সময়ে ডাচ নিউ-গিনি নামে পরিচিত পশ্চিম পাপুয়ার অধিকাংশ অঞ্চল নিউ-গিনির বিস্তীর্ণ একটি অংশ হিসেবে দখলীকৃত থাকলেও উত্তরে অবস্থিত প্রায় অনতিক্রম্য ওয়েন স্ট্যানলি পর্বত শ্রেণী এবং দক্ষিণের সুবিস্তীর্ণ ভূখণ্ডের কৃপায় পাপুয়া সংরক্ষিত ছিল। 

১৯৪২ সালে নিউ-গিনি অঞ্চলে নব্য-ব্রিটেন এবং নব্য-আয়ারল্যান্ডের জন্য সংগ্রামের মধ্য দিয়ে নিউ-গিনি সংঘাতের সূচনা হয়। ২২-২৩ জানুয়ারিতে অঞ্চলটির রাজধানী রাবাউলে  অচলাবস্থা দেখা দেয় এবং নিউ-গিনির মূল ভূখণ্ডে জাপানি বাহিনীর অবতরণের পর থেকে একটি বড় ঘাঁটি স্থাপিত হয় এবং সেখান থেকে তারা পোর্ট-মোর্সবি এবং অস্ট্রেলিয়ার দিকে অগ্রসর হয়। কোরাল সাগরের যুদ্ধে সমুদ্র পথ ধরে পোর্ট-মোর্সবি দখলের প্রাথমিক চেষ্টায় মার্কিন নৌবাহিনী কর্তৃক বাঁধা প্রাপ্ত হলে জাপানি বাহিনী কোকোডা ট্রেইল ধরে মূল ভূখণ্ড দখলের জন্য অগ্রসর হয়। তরুণ-অল্পপ্রশিক্ষিত সৈন্য সম্বলিত একটি  অস্ট্রেলীয় সংরক্ষিত বাহিনী ১৯৪২ সালের জুলাই মাস থেকে ওয়েন স্ট্যানলি পর্বত শ্রেণী ডিঙিয়ে কোকোডা ট্রেইল ধরে পোর্ট-মোর্সবির দিকে ধাবিত হওয়া অদম্য জাপানি পশ্চাদ্ভাগরক্ষী বাহিনীর সাথে যুদ্ধ পরিচালনা করে। অস্ট্রেলীয়দের কাছে কোঁকড়া চুলো স্বর্গদূত নামে পরিচিতি স্থানীয় পাপুয়ান বাসিন্দারা আহত অস্ট্রেলীয় বাহিনীকে কোকোডা ট্রেইল ধরে নিম্নে অগ্রসর হতে সাহায্য-সহযোগিতা করে। সৈন্যবাহিনীটি গুরুতরভাবে জরাজীর্ণ ও দেউলিয়া হয়ে যায় এবং পরবর্তীতে আগস্টের শেষের দিকে ভূমধ্যসাগরীয় যুদ্ধের ময়দান ফেরত দ্বিতীয় অস্ট্রেলীয় সাম্রাজ্যবাদী বাহিনীর নিয়মিত সৈন্যবাহিনী কর্তৃক উদ্ধারপ্রাপ্ত হয়।
জাপানি বাহিনী পিছু হটে যায়। জঘন্য বুনা-গোনা যুদ্ধের সূত্র ধরে অস্ট্রেলীয় এবং মার্কিন বাহিনী নিউ-গিনির বুনা, সানান্যান্ডা এবং গোনায় অবস্থানরত জাপানি বেলামুখী বাহিনীর উপর আক্রমণ করে। ক্রান্তীয় বিভিন্ন রোগ, বন্ধুর ভূমি-প্রকৃতি এবং সুগঠিত জাপানি বাহিনীর মুখে পরেও মিত্রশক্তি চড়া মূল্য দিয়ে কোনো মতে বিজয় ছিনিয়ে নিতে সক্ষম হয়। 

১৯৪২ সালের সেপ্টেম্বরের শুরুর দিকে জাপানি নৌবাহিনী পাপুয়ার উত্তর প্রান্তে মিল্নে উপসাগরবর্তী অস্ট্রেলীয় রাজকীয় বিমান বাহিনীর একটি কৌশলগত ঘাঁটিতে আক্রমণ করে বসে। জাপানি বাহিনী অস্ট্রেলীয় সেনাবাহিনী দ্বারা প্রত্যাহত হয়, এবং মিল্নে উপসাগরের যুদ্ধটিকে দ্বিতীয় বিশ্বযুদ্ধে জাপানি বাহিনীর সরাসরি পরাজয়ের যুদ্ধ হিসেবে আজ স্মরণ করা হয়। ১৯৪৩-৪৪ সালে পাপুয়া ও নিউ-গিনি আক্রমণ ছিল অস্ট্রেলীয় সৈন্যবাহিনীর সংঘটিত সবচেয়ে বড় ধরনের কোনো সামরিক সক্রিয়তা। এই যুদ্ধে প্রধান সেনাপতি ছিলেন যুক্তরাষ্ট্রের সেনাপতি ডগলাস ম্যাক-আর্থার, যেখানে পরিকল্পনায় অস্ট্রেলিয়ার সেনাপতি থমাস ব্লেমি সরাসরি ভূমিকা রেখেছিলেন এবং অন্যান্য কর্মকর্তাদের দ্বারা নিউ-গিনি বাহিনীর সদর দপ্তর হতে সকল কর্মকান্ড হতো। ১৯৪৫ সালে জাপানি বাহিনীর আত্মসমর্পণের আগ পর্যন্ত নিউ-গিনিতে অস্ট্রেলীয় বাহিনী এবং এই ভূখণ্ডে অবস্থানরত জাপানি সেনাবাহিনীর অষ্টাদশ শাখার সৈন্যদলের মধ্যে জঘন্য যুদ্ধ চলমান। থাকে।

প্রশান্ত-মহাসাগরীয় যুদ্ধ চলাকালীন সময়ে নিউ-গিনির সংঘাত খুবই তাৎপর্যপূর্ণ ছিল। এই সংঘাতে সবমিলিয়ে কম করে হলেও প্রায় ২,০০,০০০ জাপানি সৈন্য, নাবিক এবং পাইলট মৃত্যু বরণ করেছিলেন, যেখানে এর বিপরীতে অস্ট্রেলীয় বাহিনীর মাত্র ৭,০০০ এবং মার্কিন বাহিনীরও মাত্র ৭,০০০ সেনা মৃত্যু বরণ করেছিলেন।

পরের সপ্তাহে পাপুয়া নিউ-গিনিতে অনুষ্ঠিতব্য প্রশান্ত-মহাসাগরীয় দেশ সমূহের একটি সম্মেলনে আগত নেতৃবৃন্দের নিরাপত্তা প্রদানের লক্ষ্যে অস্ট্রেলীয় নৌ-বাহিনীর একটি বিশেষ বহর পাপুয়া নিউ-গিনি এসে পৌঁছায়, যা পাপুয়া নিউ-গিনিকে প্রতিবেশী দেশ অস্ট্রেলিয়ার সাথে নিজেদের প্রতিরক্ষা ব্যবস্থার মধ্যকার সম্পর্ক্যের উন্নতির পূর্বাভাস দেয়।

জার্মান নিউ গিনি
নিউ গিনি অঞ্চল
দ্বিতীয় বিশ্ব যুদ্ধ
নিউ গিনি অঞ্চলে অনুসন্ধান অভিযান